מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 174**

**עזרה הדדית וגמילות חסדים**

**זרימת התכנית:**

* **מצוות ביקור חולים**
* **הכנסת אורחים**
* **הכנסת כלה**
* **חוקים נוספים**
* **הגנה על אוכלוסיות חלשות**

**גְּמִילוּת חֲסָדִים** הוא מושג המשקף את חובתו של ה[יהודי](http://he.wikipedia.org/wiki/%D7%99%D7%94%D7%95%D7%93%D7%99%D7%9D) על פי ה[הלכה](http://he.wikipedia.org/wiki/%D7%94%D7%9C%D7%9B%D7%94) להיטיב עם הזולת ללא כל חשבון ו[לפנים משורת הדין](http://he.wikipedia.org/wiki/%D7%9C%D7%A4%D7%A0%D7%99%D7%9D_%D7%9E%D7%A9%D7%95%D7%A8%D7%AA_%D7%94%D7%93%D7%99%D7%9F) בכל אמצעי אפשרי: בממונו ([צדקה](http://he.wikipedia.org/wiki/%D7%A6%D7%93%D7%A7%D7%94), השאלת חפצים), בגופו (עזרה פיזית, [ביקור חולים](http://he.wikipedia.org/wiki/%D7%91%D7%99%D7%A7%D7%95%D7%A8_%D7%97%D7%95%D7%9C%D7%99%D7%9D), השתתפות בשמחות ו[חסד של אמת](http://he.wikipedia.org/wiki/%D7%A7%D7%91%D7%95%D7%A8%D7%94_%28%D7%99%D7%94%D7%93%D7%95%D7%AA%29)) ובדיבורו (עצה טובה, עידוד וניחום).

מקור החיוב בתורה הוא מהפסוקים: "[ואהבת לרעך כמוך](http://he.wikipedia.org/wiki/%D7%95%D7%90%D7%94%D7%91%D7%AA_%D7%9C%D7%A8%D7%A2%D7%9A_%D7%9B%D7%9E%D7%95%D7%9A)"‏[[2]](http://he.wikipedia.org/wiki/%D7%92%D7%9E%D7%99%D7%9C%D7%95%D7%AA_%D7%97%D7%A1%D7%93%D7%99%D7%9D#cite_note-2), "והודעת להם את הדרך אשר ילכו בה"‏[[3]](http://he.wikipedia.org/wiki/%D7%92%D7%9E%D7%99%D7%9C%D7%95%D7%AA_%D7%97%D7%A1%D7%93%D7%99%D7%9D#cite_note-3), "והלכת בדרכיו"‏[[4]](http://he.wikipedia.org/wiki/%D7%92%D7%9E%D7%99%D7%9C%D7%95%D7%AA_%D7%97%D7%A1%D7%93%D7%99%D7%9D#cite_note-4).

על חשיבותה של גמילות חסדים ניתן ללמוד מהמשנה השנייה ב[פרקי אבות](http://he.wikipedia.org/wiki/%D7%A4%D7%A8%D7%A7%D7%99_%D7%90%D7%91%D7%95%D7%AA), שבה נאמר: "על שלושה דברים העולם עומד, על ה[תורה](http://he.wikipedia.org/wiki/%D7%AA%D7%95%D7%A8%D7%94), ועל העבודה, ועל **גמילות החסדים**". באותיות דרבי עקיבא גם נאמר: "אלמלא גמילות חסדים, אין העולם מתקיים אפילו שעה אחת".

<http://he.wikipedia.org/wiki/%D7%92%D7%9E%D7%99%D7%9C%D7%95%D7%AA_%D7%97%D7%A1%D7%93%D7%99%D7%9D>

כל הדברים שאתה רוצה שיעשו אותם לך אחרים, עשה אותן אתה לאחיך בתורה ובמצוות" (משנה תורה, הלכות אבל י"ד ה"ב)

* **כיצד עלינו לקיים זאת בצורה פרקטית?**

# מצוות ביקור חולים

### מתוך הערך בשולחן ערוך

#### ביקור חולים הוא מהמצוות היותר גדולות, והוא מדברים שאוכל פירותיהן בעולם הזה, והקרן קיימת לו לעולם הבא. עיקר מצוות ביקור חולים הוא לעיין בצרכי החולה ולעשות לו מה שצריך. כמוזכר במסכת בנדרים (מ;א) מעשה בתלמיד אחד מתלמידי רבי עקיבא שחלה..., ונכנס רבי עקיבא לבקרו. ובשביל שכיבד וריבץ לפניו – חיה. אמר לו: "רבי, החייתני!" יצא רבי עקיבא ודרש: "כל שאינו מבקר את החולים – כאילו שופך דמים."

<http://www.iba.org.il/moreshet/?entity=882344&type=211>

* **מה מיוחד בביקור חולים? נראה שזה ממש מחייה את החולה שמישהו מבקר אותו**
* **עם איזו רגישות אני צריך להגיע לאדם חולה שאני מבקר?**
* **האם יש משהו מסוים שעלי לעשות או שהביקור עצמו והעובדה שהראיתי אכפתיות זה העניין?**

"עיקר מצות ביקור חולים הוא לעיין בצרכי החולה ולעשות לו מה שצריך.

יש ליזהר בביקור חולים שלא יהיה המבקר למשא על החולה. דלפעמים יש שקשה עליו הדיבור, ומפני כבוד המבקר מוכרח לדבר. וגם יש שצריך לצרכיו והוא בוש לומר לו. ולכן צריך להיות זהיר וחכם ומבין בזה".

(שולחן ערוך, דיני ביקור חולים, סימן שלה סעיף ג)

הכנסת אורחים

"הכנסת אורחים גדולה יותר מהקבלת פני שכינה" (תלמוד בבלי מסכת שבועות דף לה עמוד ב)

* **מדוע חשוב כל כך לקבל אורחים?**
* **על מה הכי חשוב להקפיד כשמקבלים אורחים?**
* **למה הכוונה לקבל פני אורח בסבר פנים יפות?**
* **מהו היחס המיוחד למתנות?**

במהלך האירוח:

"אם נתן אדם לחברו כל מתנות טובות שבעולם ופניו זעומות וכבושות בארץ מעלה עליו הכתוב כאלו לא נתן לו כלום. אבל המקבל את חברו בסבר פנים יפות, אפילו לא נתן לו כלום מעלה הכתוב כאלו נתן לו כל מתנות טובות שבעולם."   (אבות דרבי נתן פרק יג')

**הכנסת כלה**

**הכנסת כלה** היא ה[מצווה](http://he.wikipedia.org/wiki/%D7%9E%D7%A6%D7%95%D7%95%D7%94) לסייע ל[חתן](http://he.wikipedia.org/wiki/%D7%97%D7%AA%D7%9F) ולכלה כדי שיוכלו להינשא, כחלק ממצוות [גמילות חסדים](http://he.wikipedia.org/wiki/%D7%92%D7%9E%D7%99%D7%9C%D7%95%D7%AA_%D7%97%D7%A1%D7%93%D7%99%D7%9D), וכן ללוות את החתן והכלה ל[חופה](http://he.wikipedia.org/wiki/%D7%97%D7%95%D7%A4%D7%94) ולשמחם, כחלק ממצוות [ואהבת לרעך כמוך](http://he.wikipedia.org/wiki/%D7%95%D7%90%D7%94%D7%91%D7%AA_%D7%9C%D7%A8%D7%A2%D7%9A_%D7%9B%D7%9E%D7%95%D7%9A).

<http://he.wikipedia.org/wiki/%D7%94%D7%9B%D7%A0%D7%A1%D7%AA_%D7%9B%D7%9C%D7%94>

* **מדוע הכנסת כלה הוא עקרון חשוב?**

**חוקים נוספים**

* לכבד את הבריות
* לכבד זקנים וחכמים
* החיוב להסיר מכשולים וגורמים מזיקים מן הסביבה
* חיוב השבת אבדה, ואיסור התעלמות מאבדה
* חיוב הצלת הנרדף מיד הרודף אותו

**הגנה על אוכלוסיות חלשות**

מתן צדקה לעניים, תמיכה בעני בהלוואה ובמניעת לחץ לפרעון חוב

כִּי-יִהְיֶה בְךָ אֶבְיוֹן מֵאַחַד אַחֶיךָ בְּאַחַד שְׁעָרֶיךָ בְּאַרְצְךָ אֲשֶׁר ה' אֱלֹהֶיךָ נֹתֵן לָךְ לֹא תְאַמֵּץ אֶת-לְבָבְךָ וְלֹא תִקְפֹּץ אֶת-יָדְךָ מֵאָחִיךָ הָאֶבְיוֹן: כִּי-פָתֹחַ תִּפְתַּח אֶת-יָדְךָ לוֹ, וְהַעֲבֵט תַּעֲבִיטֶנּוּ דֵּי מַחְסֹרוֹ אֲשֶׁר יֶחְסַר לוֹ: (דברים, טו, פס' ז-ח)

הרמב"ם (הלכות מתנות עניים י', הלכה א):

חייבין אנו להזהר במצות צדקה יותר מכל מצות עשה, שהצדקה סימן לצדיק זרע אברהם אבינו, שנאמר: "כי ידעתיו למען אשר יצוה את בניו... לעשות צדקה" (בראשית יח, יט)... ואין כסא ישראל מתכונן, ודת האמת עומדת, אלא בצדקה, שנאמר: "בצדקה תִכונני" (ישעיהו נד, יד). ואין ישראל נגאלין אלא בצדקה, שנאמר: "ציון במשפט תפדה, ושָביה בצדקה" (שם א, כז).

ומצווה לתת לכל אחד לפי מחסורו

### לפי מה שחסר העני, אתה מצוּוה ליתן לו. אם אין לו כסות, מכסים אותו. אם אין לו כלי בית, קונין לו. אם אין לו אשה, משיאין אותו... אפילו היה דרכו של זה העני לרכוב על סוס ועבד רץ לפניו, והֶעְנִי וירד מנכסיו, קונין לו סוס לרכוב עליו ועבד לרוץ לפניו, שנאמר: "די מחסורו אשר יחסר לו". ומצווה אתה להשלים חסרונו ואין אתה מצווה לעשרו:

### (רמב"ם הלכות מתנות עניים פרק ז הלכה ג)

* **עד כמה אני יכול לדאוג לעניים? בסוף אאבד את כל רכושי... איך מיישמים את החוק הנעלה הזה?**

קופה של צדקה

ראוי לבחון את קופת הצדקה, שהזכרנו לעיל שהיא אחת מהמעלות המעולות של מתן צדקה. כידוע, קופת הצדקה נוהגת דורות הרבה בכל קהילות ישראל, וגם במדינת ישראל. וכדברי הרמב"ם6:

כל עיר שיש בה ישראל חייבין להעמיד מהם גבאי צדקה, אנשים ידועים ונאמנים, שיהיו מחזירין על העם מערב שבת לערב שבת, ולוקחין מכל אחד ואחד מה שהוא ראוי ליתן ודבר הקצוב עליו. והן מחלקין המעות מערב שבת לערב שבת, ונותנין לכל עני ועני מזונות המספיקין לשבעה ימים, וזו היא הנקרא קופה... מעולם לא ראינו ולא שמענו בקהל מישראל שאין להן קופה של צדקה.

ולימדונו רבותינו שתלמיד חכם אינו רשאי לדור בעיר שאין בה קופת צדקה7.

קופת הצדקה נבדלת מקופת התמחוי, שקופת התמחוי מספקת פרנסת יומם וצורכיהם המידיים של עניים, וקופה של צדקה מספקת לעניים מזונות המספיקים לשבעה ימים. לשון אחר: קופת הצדקה מספקת אף צרכים שאינם צורך קיומי מידי של האדם, אך הם בבחינת חיים, שהרי: "לא על הלחם לבדו יחיה האדם" (דברים ח, ג).

<http://www.daat.ac.il/encyclopedia/value.asp?id1=224>

* **יש להסביר את ההבדל בין רמת הפרט שצריך לדאוג לכל אביון שנקרא בדרכו לבין המנגנון הקהילתי של קופת צדקה וקופת תמחוי**

וגם מדינת ישראל קבעה לה קופה של צדקה המועברת למוסדות ציבור הפועלים לטובת הכלל בתחומים רבים ומגוונים8. תקציבה של הקופה מוסדר בהוראת המחוקק בסעיף 3א לחוק יסודות התקציב, התשמ"ה1985- (להלן – החוק) – "תמיכות במוסדות ציבור", הקובע לאמור:

(א) בסעיף זה -

"מוסד ציבור" – גוף שאינו מוסד ממוסדות המדינה, הפועל למטרה של חינוך, תרבות, דת, מדע, אמנות, רווחה, בריאות, ספורט או מטרה דומה;...

(ב) חוק תקציב שנתי יקבע את הוצאות הממשלה לצורך תמיכה במוסדות ציבור;...

(ה) הממונה על סעיף התקציב יקבע, בהתייעצות עם היועץ המשפטי לממשלה, מבחנים שוויוניים לחלוקת הסכום שנקבע באותו סעיף תקציב לצורך תמיכה במוסדות ציבור...

(ו) שר האוצר יקבע, בהתייעצות עם היועץ המשפטי לממשלה, נוהל שלפיו יוגשו ויידונו בקשות של מוסדות ציבור לקבלת תמיכה מתקציב המדינה...

(ז) המבחנים והנוהל יפורסמו ברשומות.

כפי שנראה להלן, ניתן למצוא דמיון רב בין כללי ההלכה היהודית לחלוקת כספי קופת צדקה ובין הכללים שקבעו המחוקק ומחוקק-המשנה בישראל לאותה מטרה.

<http://www.daat.ac.il/encyclopedia/value.asp?id1=224>

* **מה ההבדל בין המנגנון המדיני הקיים של קופת צדקה למנגנון של החברה היהודית?**